"తెర"చాటు చందమామ – పేజీ 3 – సినీ సాహితీ విశ్లేషణ
సినీ సాహితీ విశ్లేషణ
సంపూర్ణాలు (full songs)
వేటూరి
చెణకులు (tit-bits)
కొమ్మకొమ్మకో సన్నాయి
నమ్మిన నా మది మంత్రాలయమేగా!
ఈ మధ్యే ప్రభాస్ నటించిన "రాఘవేంద్ర" చిత్రంలోని "నమ్మిన నా మది" పాట విన్నాను. అంతక ముందు చాలా సార్లు విన్నాను. విన్న ప్రతిసారీ గొప్పగా అనిపించింది. "వేటూరి ఎంత బాగా రాశాడో" అనుకోగానే వేటూరి పుట్టినరోజు దగ్గరలోనే ఉందని గుర్తొచ్చింది. అందుకే చాలా కాలం తర్వాత మళ్ళీ ఈ బ్లాగులో ఈ వ్యాఖ్యానం.
ఈ పాట మంత్రాలయ రాఘవేంద్రస్వామిని స్తుతిస్తూ సాగినా ఒక భక్తుడు భగవంతునికి తనను తాను ఆర్తిగా నివేదించుకోవడమే నాకు కనిపిస్తుంది. అందుకే ఈ పాటని ఎవరికి వారు తమ అనుభవాలతో కనెక్ట్ చేసుకోవచ్చు. ఇప్పుడు నేను చెయ్యబోయే వ్యాఖ్యానం కూడా ఈ కోణంలోనే సాగుతుంది.
ముందుగా పాట సాహిత్యం:
నమ్మిన నా మది మంత్రాలయమేగా
నమ్మని వారికి తాపత్రయమేగా
శ్రీగురుబోధలు అమృతమయమేగా
చల్లని చూపులు సూర్యోదయమేగా
గురునాథ రాఘవేంద్ర శ్రీకృష్ణ పారిజాతా
హనుమంత శక్తిసాంద్రా
హరినామ గానగీతా
నీ తుంగభద్ర మా పాపాలే కడగంగా
తుంగాజలాల సేవ తులసీదళాల పూజ అందుకో
నిరాశ మూగేవేళా మా దురాశ రేగేవేళా
నీ భజనే మా బ్రతుకైపోనీవా
పదాలవాలే వేళ నీ పదాలు పాడే వేళ
నీ చరణం మా శరణం కానీవా
మనసు చల్లని హిమవంతా
భవము తీర్చరా భగవంతా
మహిని దాల్చిన మహిమంతా
మరల చూపుమా హనుమంతా
నీ వీణతీగలో యోగాలే పలుకంగా
వినాశ కాలంలోన ధనాశపుడితే లోన
నీ పిలుపే మా మరుపై పోతుంటే
వయస్సు పాడేవేళా వసంతమాడే వేళా
నీ తలపే మా తలుపే మూస్తుంటే
వెలుగు చూపరా గురునాథా
వెతలు తీర్చరా యతిరాజా
ఇహము బాపి నీ హితబోధ
పరము చూపె నీ ప్రియగాథ
నీ నామగానమే ప్రాణాలై పలుకంగా
మొత్తం పాటలో విషయాన్ని రెండు వాక్యాల్లో గొప్పగా చెప్పారు వేటూరి. మంత్రాలయ రాఘవేంద్రస్వామిని నమ్మిన వారికి ముక్తి, నమ్మని నాస్తికులకి ఏ ప్రాప్తమూ లేదని చెప్పడం వేటూరి ఉద్దేశ్యం కాదు. ఇక్కడ నమ్మకం అంటే కేవలం belief కాదు. నీలోని అహాన్ని పక్కన పెట్టి నిన్ను నీవు సమర్పించుకోవడం. సమర్పణం అన్నది ముఖ్యమైన విషయం, ఎవరికి సమర్పించుకుంటున్నావు అన్నది కాదు. ఇది అంత సులువైనది ఏమీ కాదు. ఓ ఘడియో, ఐదు నిమిషాలో ఆ స్థితిలో ఉండగలిగితే గొప్ప విషయమే. ఆ కొద్దిసేపైనా మనసు భగవంతుని నిలయంగా, మంత్రాలయంగా మారుతుంది. నదిలో ఈదే చేపకి నీటి గురించి తెలుస్తుంది తప్ప ఒడ్డున కూర్చుని తర్కించే మేథావులకి కాదు. అలాగే భగవంతుడిని కేవలం కోర్కెలు తీర్చే కల్పవృక్షంగా భావించి పూజించే భక్తులకి నిజమైన భక్తిభావం అంటే తెలియదు. మన తాపత్రయంలో మనమున్నప్పుడు భగవంతుడు మన చెంతకి ఎందుకు రావాలట అసలు?
పాటలో "తుంగాదళాల" సేవ అని తప్పుగా వినిపిస్తుంది, కానీ అది "తుంగాజలాల సేవ". మంత్రాలయ బృందావన క్షేత్రం తుంగభద్ర నదీ తీరంలో ఉంది కాబట్టి వేటూరి తుంగభద్రని ప్రస్తావించారు. పాట మొత్తంలో శ్రీ రాఘవేంద్రస్వామికి సంబంధించిన ఎన్నో విశేషాలని వేటూరి ప్రస్తుతిస్తారు. వాటి గురించి బాగా తెలిసిన వారెవరైనా వ్యాఖ్యానిస్తే బాగుంటుంది.
నిరాశ మూగేవేళా మా దురాశ రేగేవేళా నీ భజనే మా బ్రతుకైపోనీవా
శోకంలో కూరుకుపోయిన వాళ్ళకి భగవంతుడు గుర్తుకు రావడం సహజం. అయితే నిరాశ తోడైతే మాత్రం భగవంతుడూ గుర్తుకు రాడు. నిరాశలో ఉన్న వాడికి దైవసహాయంపైన కూడా ఆసక్తి ఉండదు. అలాగే ఏదైనా కానిది/తగనిది/అనవసరమైనది పొందలానే దురాశ పుట్టినప్పుడు కూడా మన అహంలో, అహంకారంలో, అజ్ఞానంలో మనముంటాం తప్ప దేవుడు గుర్తుకు రాడు. ఈ రెండు స్థితుల్లోనూ చేజారిపోనీక మమ్ము పట్టుకు నడిపించు ప్రభూ అని వేడుకోవడం.
గుడికి వెళ్తే దేవుని పాదాలపై వాలి మొక్కుకుంటాం. పాటలు (పదాలు) పాడతాం. తలవంచి నమస్కరించినప్పుడు కాసేపైనా మన అహంకారం తలవంచిందా? పాట పాడినప్పుడు నిమగ్నమయ్యామా లేక పొగడ్తలకోసమో, ప్రశంసల కోసమో పాకులాడేమా? అందుకే నీ చరణాలే నాకు శరణమనే శరణాగతి ప్రసాదించమని ప్రార్థన.
భవము అంటే పుట్టుక అని అర్థం తీసుకుంటే, మళ్ళీ పుట్టుక లేకుండా చెయ్యమని వేడుకోవడం కనిపిస్తుంది. ఆశానిరాశలు, సుఖదుఖాలు మొదలైన ద్వంద్వాలన్నీ మనసు చేసే కల్పనలే. ఇవే బంధనాలై, రుణాలై, ఇంధనాలై "రేపుని" సృష్టిస్తాయి. ఈ "కర్మ" తప్పాలంటే ద్వంద్వాలకి అతీతమైన స్థితిని పొందాల్సి ఉంటుంది. అంటే మనసు పరిధిని దాటి అనంతంలోకి దూకడం అన్నమాట. "మరుజన్మ" లేకపోవడం అంటే ఇదే!
మహిమలు చూపడంలో ఉద్దేశ్యం తన గొప్పతనాన్ని చాటుకోవడం కాదు, మనలోని అల్పత్వాన్ని తెలియపరచడం. అందుకే నీ మహిమలన్నీ మళ్ళీ చూపి మాలోని అల్పత్వాన్ని ఎరుకజెయ్యి స్వామీ అని ప్రార్థన.
ఇక్కడ రెండు ప్రలోభాలని ప్రస్తావిస్తున్నారు. ఒకటి కాంక్ష, రెండవది వయసు. ఈ రెండూ తోడు స్నేహితులు కూడా! ఒక తీవ్రమైన వాంఛ, అది ధనం మీద కావొచ్చు, కీర్తి మీద కావొచ్చు లేక మరి దేనిమేదైనా కావొచ్చు, అది "నీలోని నిన్ను" వృద్ధి చేస్తున్నంత వరకూ అది వినాశహేతువే. అలాగే వయసూ, వేగం, శక్తీ ఉన్నప్పుడు ఆ మత్తులో మనం చేసే ప్రతీదీ గొప్పగానే కనిపిస్తుంది. ఈ రెండు స్థితుల్లోనూ వినమ్రత, ఎరుక కలిగి ఉండడం కష్టమే. అందుకే మము కాచి వెలుగు చూపమని ప్రార్థించడం. మనకి తెలిసిన ఈ "ఇహము" కొన్ని సార్లు ప్రియమైనా, కొన్ని సార్లు అప్రియమైనా మనం దాన్ని పట్టుకుని వేలాడుతూనే ఉంటాం. ఈ జంజాటం నుంచి విడిపించి పరతత్త్వాన్ని ప్రసాదించమని వినతి.
ఈ పాట నిండా పరుచుకున్న భక్తితత్త్వం మైమరపింపజేస్తుంది. మణిశర్మ చాలా చక్కటి బాణీ అందించాడు (పాటని ఇక్కడ వినొచ్చు – http://www.raaga.com/play/?id=9132). ఈ బాణీలోని శక్తి వేటూరికి గొప్ప ప్రేరణని ఇచ్చిందని చెప్పడానికి ఆయన ఈ పాటలో చేసిన శబ్దార్థ ప్రయోగాలే నిదర్శనం. లీనమైన కొద్దీ లోతు తెలిసే పాట ఇది. వేటూరి లేని లోటుని తెలిపే పాట కూడా.
రచయిత PhanindraPosted on జనవరి 29, 2013 Categories వేటూరి, సంపూర్ణాలు (full songs)నమ్మిన నా మది మంత్రాలయమేగా!కి 4 స్పందనలు
చినుకులన్నీ కలిసి చిత్రకావేరి
శుభసంకల్పం చిత్రంలోని "చినుకులన్నీ కలిసి చిత్రకావేరి అన్న పాట వేటూరి కవిత్వపు లోతులని తెలిపే గొప్ప పాటని సిరివెన్నెల సీతారామశాస్త్రే స్వయంగా మెచ్చుకున్నారు -(హాసంలోని వ్యాసం ఇక్కడ)
"చినుకులన్నీ కలిసి చిత్రకావేరి, చివరికా కావేరి కడలి దేవేరి" అని కనురెప్పల చెలియలికట్టని దాటని కన్నీటిపొర వెనుకనున్న గుండెకడలి కల్లోలాన్ని చూపించారు"
ఓహో, గొప్ప పాటన్న మాట అనుకోవడమే తప్ప పాటలో గొప్పతనమేమిటో, ఆ మాటకొస్తే అసలు పాటకు అర్థం ఏమిటో నాకు మొదట అర్థం కాలేదు. ఇప్పటికీ పూర్తిగా అర్థం కాలేదు, కానీ గొప్పతనాన్ని కొంత గ్రహించాను అని చెప్పగలను. Veturi is a poet's poet కనుక సిరివెన్నెల వంటి వారికి అర్థమైనంత నాబోటి వారికి అర్థం కాదు. ఐనా నాకర్థమైనంతలో ఈ పాట గురించి వివరిస్తాను.
సినిమాలో కథానాయకుడు (కమల్ హాసన్) ఓ జాలరి. అతనికో చక్కని భార్య (ఆమని), వారిదో ముచ్చైటైన జంట. అనుకోని పరిస్థితులలో అతని భార్య తీవ్రమైన అపాయానికి లోనై ప్రాణాపాయ స్థితిలో ఆసుపత్రికి చేరుతుంది. కొన్నాళ్ళు మృత్యువుతో పోరాడి, తుదిశ్వాస విడుస్తుంది. అప్పుడు కథానాయకుడు, భార్య శవాన్ని పడవలో వేసుకుని, నది మధ్యకి తీసుకెళ్ళి, పడవని ఆపి భోరున విలపిస్తుండగా వచ్చే నేపథ్య గీతం ఇది. కాబట్టి ఇదొక శోక గీతం అనుకోవాలి.
అయితే సినిమా ట్రైలర్స్ చూసినప్పుడు నాకు బాగా జ్ఞాపకం – సముద్రపు ఒడ్డున కథానాయకుడు భార్యతో ఆనందంగా కనిపిస్తాడు. భార్య అతని పైన వాలి, ప్రేమగా అతని ఎద నిమురుతూ ఇదే పాట పాడుతుంది. ఈ సన్నివేశం మరి చిత్రంలో ఉందో లేదో గుర్తులేదు. అయితే వేటూరి ఈ పాటని శోకగీతంగా మాత్రమే కాక, ఇంకో అర్థం స్ఫురించేలా కూడా రాశారని అనుకోవచ్చు. అంటే ఈ పాటకి రెండు అర్థాలు ఉన్నాయన్న మాట. అదే మరి వేటూరి గొప్పతనం అంటే.
మొదటి అర్థం:
కథానాయకుడు జాలరి కాబట్టి చేపలు పట్టడానికి రోజుల తరబడి సముద్రంకేసి పోవడం సహజం. పెళ్ళాం పిల్లలని వదిలి ఇలా ఉండడం కొంత ఒంటరితనాన్ని వారిలో కలగజేస్తుందనీ, అందుకే వారు పాడుకునే పాటల్లో శృంగారం ఎక్కువ కనిపిస్తుందని యండమూరి వీరేంద్రనాథ్ ఒకచోట రాశారు. కాబట్టి సముద్రం కేసి వెళుతున్న మొగుడుని, ప్రేమగా సముదాయిస్తూ అతని భార్య ఈ పాట పాడుతోందని అనుకోవచ్చు. ఈ కోణంలో ఈ పాట అర్థాన్ని పరిశీలిద్దాం.
చివరికా కావేరి కడలి దేవేరి
కడలిలో వెతకొద్దు కావేరి నీరు
కడుపులో వెతకొద్ది కన్నీరు కారు
గుండెలోనే ఉంది గుట్టుగా గంగ, నీ గంగ
ఎండమావుల మీద ఎందుకా బెంగ?
రేవుతో నావమ్మ కెన్ని ఊగిసలో
నీవుతో నాకన్ని నీటి (కన్నీటి) ఊయలలు
"చిత్రకావేరి" అంటే తనే, కడలి అంటే జాలరి ఐన భర్త. నేను నీకు భార్యనయ్యాను. సముద్రంలో ఉన్నప్పుడు నన్ను గుర్తుచేసుకుని, నేను చెంత లేనని కలతపడకు. నేను నీ గుండెలోనే ఉన్నాను, నీకు తెలియదా ? (సినిమాలో కథానాయిక పేరు కూడా "గంగ"). నేను నీ చెంతనుండగా, ఏ ఎండమావులూ మన దరిజేరవు. రేవుతో నావకిమల్లే నీతో నాకు ఎన్నో నీటి ఊయల సయ్యాటలు!
రెండవ అర్థం:
ఇలా ఆనందంగా, సరస సల్లాపాలతో సాగుతున్న వారి జీవితాన్నీ, వారి అనుబంధాన్ని ప్రతిబింబిస్తుందీ పాట. అయితే విధివశాత్తూ భార్య చనిపోతుంది. అప్పుడు కథానాయకుడు భార్య పాడిన పాటని గుర్తు చేసుకుంటున్నాడు. ఇప్పుడు అతనికి అదే పాటలో కొత్త అర్థాలు స్ఫురిస్తున్నాయి.
కావేరి చివరికి కడలిలో కలిసిపోయినట్టే, ప్రతి మనిషీ కాలగర్భంలో కలిసిపోక తప్పదు. కడలిలో కలిశాక ఇంక కావేరి అంటూ ఏముంది? (కడలిని కలిసే వరకే కావేరికి రూపు ఉన్నది అన్నారు వేటూరి ఇంకో పాటలో). నేను ఒక కరిగిపోయిన జ్ఞాపకం. నన్నే తలుచుకుంటూ శోకంలో కూరుకుపోకు. ఐనా నేను ఎక్కడికీ వెళ్ళిపోలేదు, నీ గుండెలోనే సజీవంగా ఉన్నాను. రేవుతో నావకి ఉన్న బంధంలాగే, నీకూ నాకూ మధ్య ఎన్నో కన్నీటి ఊయల పాటలు.
"నీటి ఊయలలు" అని మొదట పాడి, రెండో సారి "కన్నీటి ఊయలలు" అని బాలు పాడడం వల్ల మనకి మొదటి సందర్భం కూడా గుర్తొచ్చి, భావాన్ని గుండెకి హత్తుకుపోయేలా చేస్తుంది. మొదటి సందర్భంలో ఈ పాట శైలజ పాడినట్లు గుర్తు.
ఈ పాటని వ్యాఖ్యానించడం చాలా కష్టం. పాటకి అర్థం మనలో మనమే వెతుక్కోవాలి. ఈ పాట సాహిత్యాన్ని చదివి (లేదా పాటను విని), అంతర్ముఖులమై మౌనంలోకి ఒదిగిపోగలిగితే ఎంతో కొంత అర్థమౌతుంది. "భాష ఉన్నది మనకి మౌనాన్ని పరిచయం చెయ్యడానికే" అని సీతారామశాస్త్రి గారు ఒకసారి మా మిత్రబృందంతో అన్నది ఇదే కావొచ్చు.
అసలు ఈ పాటకి ఇంత అర్థం ఏమీ లేదు, మనమే కల్పించాం అని కొందరు అనవచ్చు. సృజన అన్నది కవి హృదయంలోనే కాక, పాఠకుడి హృదయంలోనూ కలిగేలా ప్రేరేపించడమే కవిత్వం ఉద్దేశ్యం. కవి సృజనా, చదువరి సృజనా ఒకటే కానక్కరలేదు, కాలేదు కూడా. "నాలో ఉన్న నీరు నాకు కాక ఇంకెవరికి తెలుసు? అన్న ఆత్రేయ/కణ్ణదాసన్ వాక్యాలు ఇదే చెబుతాయి. నీలోని మరో నిన్ను నిదురలేపేదే కవిత్వం. అందుకే వేటూరి నిస్సందేహంగా మహాకవి.
రచయిత PhanindraPosted on మార్చి 22, 2012 మార్చి 23, 2012 Categories వేటూరి, సంపూర్ణాలు (full songs)చినుకులన్నీ కలిసి చిత్రకావేరికి 6 స్పందనలు
వేటూరి పాటలో ఏముంది?
"రంజని" సాహితీ సంస్థ వారు వేటూరి స్మృతిగా "పాటల పూదోట వేటూరి" అని ఒక పుస్తకం వెలువరించారు. వేటూరికి నివాళిగా రాసిన వ్యాసాల సంకలనం ఈ పుస్తకం. కొన్ని వ్యాసాల్లో వేటూరి పాటలకి ఇచ్చిన వివరణలు వేటూరి జన్మదినం సందర్భంగా అందరితో పంచుకునే ప్రయత్నమే ఈ వ్యాసం.
ఫ్రెంచి ఫిడేలు
ఒకసారి తనికెళ్ళ భరణి గారితో కలిసి నేనూ కొంతమంది మిత్రులం కార్లో రాజమండ్రి వెళుతున్నాం. వేటూరి గారి ప్రస్తావన వచ్చింది. "ఆ అంటే అమలాపురం" పాట పైకి వ్యాంప్ సాంగ్‌లా ఉన్నా లోపల ఎంతో చరిత్ర ఉందని నేనన్నాను. ఉదాహరణకి రాజమండ్రిని ప్రస్తావిస్తూ "చిత్రాంగి మేడల చీకట్ల వాడలో" అని ప్రయోగించారు వేటూరి. ఇది సారంగధ కథకు సంబంధించిన ప్రయోగం. అట్లే అదే పాటలో యానాం దగ్గర ఫ్రెంచి ఫిడేలు అనే పదం ప్రయోగించారు వేటూరి.
చారిత్రకంగా యానాం క్రీ.శ.1720లో ఫ్రెంచి వారి పాలనలోకి వెళ్ళింది కాబట్టి దాని ఆధారంగా వేటూరి "ఫ్రెంచి ఫిడేలు" అనే పదాన్ని ప్రయోగించారని నేనన్నాను. "అది కాకపోవచ్చయ్యా" అంటూ తనికెళ్ళ భరణి ఫోనందుకుని వేటూరి గారికే స్వయంగా ఫోన్ చేసి "గురువుగారూ, మీరు వాడిన ఫ్రెంచి ఫిడేలుకి అర్థమేంటి? మా వాడేదో చరిత్ర అంటున్నాడు" అని అడిగారు. భరణి గారు లౌడ్ స్పీకర్ ఆన్ చేశారు. అటునుండి మెల్లగా మార్దవంగా ఆ పుంభావ సరస్వతి మంద్ర స్వరంతో – "ఏముంది నాయనా. మనం చిన్నప్పుడు బళ్ళో చదువుకొనేటప్పుడు జేబుల్లో చేతులు పెట్టుకుని ఇబ్బందిగా చూస్తే "ఫిడేలు వాయిస్తున్నాడ్రా" అంటూ ఉండేవారు కదా" అంటూ చల్లగా చెప్పారు వేటూరి. ఇదీ వేటూరి విశ్వరూపమంటే
– ఆకెళ్ళ రాఘవేంద్ర, "గోదారమ్మ కుంకుంబొట్టు" వ్యాసం
(సారంగధ కథ ఏమిటో, ఈ ఫ్రెంచి ఫిడేలు అర్థం ఏమిటో నాకు ఇంకా తెలియలేదు. మీకు తెలిస్తే కామెంట్లో చెప్పగలరు)
నవమి నాటి వెన్నెల
నవమి నాటి వెన్నెల నీవు
దశమి నాటి జాబిలి నేను
కార్తీక పున్నమి రేయి
ఈ చిత్రంలో కథాపరంగా హీరోయిన్ జయసుధ కొత్త కుర్రాడైన హీరో కంటే పెద్దది కాబట్టి ఆమెను ముందుపుట్టిన నవమి నాటి వెన్నెలతో పోల్చి గూఢార్థంతో గుండెలకు అద్దారు వేటూరి.
– వడ్డేపల్లి కృష్ణ, "సాటిలేని మేటి భావాల స్ఫూర్తి వేటూరి సుందరరామమూర్తి" వ్యాసం
యంగోత్రి, ఖంగోత్రి
ఒక విద్యార్థిని ప్రశ్న: మీరొక పాటలో యంగోత్రి, ఖంగోత్రి అనే కొత్త మాటలు ఉపయోగించారు. వాటిని ఎందుకు ఉపయోగించారు. వాటి అర్థం ఏమిటి?
వేటూరి: ఇవి అర్థం కాని పదాలు కావు. "యంగోత్రి" అంటే కుర్రదనీ, "ఖంగోత్రి" అంటే "కంగారుపడే యువతి" అనీ అర్థం. కొత్తపదాలు సృజించకుండా ఉంటే భాష ఎలా వృద్ధి చెందుతుంది? "మాయాబజారు"లో పింగళి గారు ఘటోత్కచుడి చేత "వెయ్యండయ్యా వీరతాడు" అనిపిస్తాడు. అలా కొత్తమాటలు పుట్టిస్తూ ఉండాలి. ఇప్పుడొస్తున్న కొత్త ట్యూన్లకి, కొత్త పద్ధతులకీ కొన్ని విన్యాసాలు తప్పనిసరి. "సావిత్రి" అనే పదం ఉందనుకోండి, ఆ పదాన్ని ఉపయోగించుకుని, "చలి సావిత్రి", "సందిట్లో చలిసావిత్రి" అనే ప్రయోగాలు చేశాం. ఘన సంస్కృతికి సంబంధించిన నామవాచకంతో కొన్ని పదాలు కలిసినప్పుడు ఆ చమత్కారాలు నిలబడతాయి. యంగోత్రి, ఖంగోత్రి అంటే అక్కడ "త్రి" అనేది అంత్యప్రాసగా వస్తోంది. నడక కలిసిన నవరాత్రి అని వస్తుందనుకుంటాను – త్రి, త్రి అని రావడం వల్ల చమత్కారంగా ఉంటుంది కాబట్టి కొత్త పదాలు పడ్డాయి.
– వేటురితో కళాశాల విద్యార్థినుల ఇంటర్వ్యూ వ్యాసం
బావరో బావర్చి
ఒకసారి నేను గురువుగారితో కలిసి హైదరాబాద్‌లో కారులో వెళ్తున్నాను. "ఇంద్ర" సినిమాకు అర్జెంటుగా పాట రాసివ్వాలి. అవతల ఒత్తిడి. ఈ ట్రాఫిక్ నుంచి బయటపడేదెప్పుడు? గురువు గారు పాట రాసేదెప్పుడు? నాకు ఒకటే టెన్షన్. నల్లకుంట నుంచి చిక్కడపల్లి మా ప్రయాణం. "తేజ గారూ (నన్ను అలాగే పిలిచేవారు), పాట ఫస్ట్ లైన్ రాసుకోండి అంటూ "అమ్మడూ అప్పచ్చీ, నువ్వంటేనే పిచ్చి" అన్నారు. నేను స్టన్ అయ్యాను. రెండో లైను చెబుతారేమోనని నేను ఆసక్తిగా చూస్తున్నాను. బావర్చీ హోటల్ దగ్గర ట్రాఫిక్ స్తంభించిపోయింది. గురువుగారు అటువైపు చూస్తూ "బావర్చి అంటే తెలుసా?" అన్నారు. "తెలియదు గురువుగారు" అన్నాను. బావర్చి అంటే వంటవాడు అన్నారాయన. ఇప్పుడెందుకు ఈ ప్రస్తావన అనుకున్నాను. అంతలోనే ఆయన – ఇప్పుడు రెండో లైను రాసుకోమంటూ "బావరో బావర్చి, వడ్డించు వార్చి" అనేశారు. నాకు నోట మాట రాలేదు. ఆ పాట ఎంత హిట్ అయ్యిందో అందరికీ తెలుసు. ఇదంతా ఎందుకు చెబుతున్నానంటే పాట రాయడానికి ఆయన ప్రత్యేకించి సమయం తీసుకోరు. ఎంతమందిలో ఉన్నా, ఎక్కడున్నా ఆయన మనసంతా పాటై పరవళ్ళు తొక్కుతున్నప్పుడు, మళ్ళీ ప్రత్యేకించి సమయం కావాలా? అనుకున్నాను.
– వేటూరి శిష్యుడు ధర్మతేజ, "దొరకునా ఇటువంటి సేవ" వ్యాసం
"ఎంత మాత్రమున ఎవ్వరు తలచిన అంత మాత్రమె నీవు" అని అన్నమయ్య ఒక కీర్తనలో అన్నాడు. ఇది వేటూరికీ వర్తిస్తుంది. కొన్ని సార్లు ఆయన చాలా అల్పుడనిపిస్తాడు, అంతలోనే మహోన్నతుడనిపిస్తాడు. "గంగిగోవు పాలు గరిటెడైనా చాలు" అనుకుని ఆయన గొప్ప గీతాలని మనసుకి హత్తుకున్నప్పుడల్లా కలిగే స్పందన అనిర్వచనీయం. అందుకే ఆయన మహాకవి. ఆయనకి అంజలి ఘటిస్తూ, ఆయన్నుంచి ప్రేరణ పొందుతూ, "పాటై బ్రతుకైన పసివాడికి" వినమ్రంగా జన్మదిన శుభాకాంక్షలు తెలుపుకుంటున్నాను.
రచయిత PhanindraPosted on జనవరి 29, 2012 జనవరి 23, 2012 Categories వేటూరి, వ్యాసాలువేటూరి పాటలో ఏముంది?కి 14 స్పందనలు
వేటూరి – పాటసారి డైరీలోంచి 2
"సీతారామయ్యగారి మనవరాలు" తరువాత నేను రాసిన తెలుగు పాటల్లో నేనే తెలుగుతనాన్ని వెతుక్కోవలసిన స్థితిలో పడ్డాను – వేటూరి
వేటూరి రాసిన కొన్ని పాటల్లో నిజాయితీ కనిపించకపోవచ్చు, కానీ ఆయన మాటల్లో ఎప్పుడూ నిజాయితీ ధ్వనిస్తుంది. ఇలా నిజాయితీ నిండిన వ్యాసం ఇది. ఇందులో తెలుగు భాషపై వేటూరికున్న మమకారం, "సినీ తెలుగు భాష" గురించి ఆవేదనా కనిపిస్తాయ్. ఆయన తన కోసం రాసుకున్న పాటలూ, ఆత్మసంతృప్తి కలిగించిన పాటలూ కొన్ని మన మనసులని పలకరిస్తాయి. ఆయన అభిప్రాయాలతో ఏకీభవించినా ఏకీభవించకపోయినా స్పందించకుండా ఉండలేము. సాహితీ అభిమానులూ, వేటూరి అభిమానులూ తప్పక చదవవలసిన ఈ చక్కని వ్యాసం ఇక్కడ – http://goo.gl/j6Uz2
రచయిత PhanindraPosted on జనవరి 19, 2012 Categories కొమ్మకొమ్మకో సన్నాయి, వేటూరి, వ్యాసాలువేటూరి – పాటసారి డైరీలోంచి 2కి 2 స్పందనలు
ETV శ్రీ భాగవతం పాటల గురించి వేటూరి
హాసంలో వేటూరి "కొమ్మ కొమ్మకో సన్నాయి" శీర్షికన రాసిన వ్యాసాల్లో తన పాటల గురించి రాసుకున్నవి ప్రచురించాను ఇప్పటి దాకా. ఇవన్నీ తర్వాత వచ్చిన "కొమ్మ కొమ్మకో సన్నాయి" పుస్తకంలో కూడా ఉన్నాయి. ఇప్పుడు ప్రచురించబోతున్న మూడు వ్యాసాల ప్రత్యేకత ఏమిటంటే అవి పుస్తకంలో లేవు. కాబట్టి ఈ వ్యాసాలు బహుశా తక్కువ మంది చదివి ఉంటారు. (Correction: ఈ రోజే సరిచూసుకున్నాను. ఈ వ్యాసం కొమ్మకొమ్మకో సన్నాయి పుస్తకంలో ఉంది. నేను పొరబడ్డాను.)
ETV లో బాపూ రమణల భాగవతానికి వేటూరి కొన్ని పాటలు అందించారు. ఆ పాటల గురించి రాసినదీ వ్యాసం. చాలా మంచి వ్యాసం ఇది. ఎలాంటి వస్తువుకి ఎలాంటి భాష వాడాలి, తద్వారా రసపోషణ ఎలా సాధించాలి అన్నది వేటూరి వివరిస్తారు. రసపోషణ అంటే ఒక పాట విన్నప్పుడు మనలో కలిగే స్పందనగా నిర్వచించుకోవచ్చు. ఈ రసపోషణ సరిగా పాటించబడని పాటలు ఎన్నో ఉన్నాయి. నాకు గీతరచయిత చంద్రబోస్‌లో కనిపించే ప్రధానమైన లోపమే ఇది. ఆయన రాసిన కొన్ని పాటల్లో విన్నూతనంగా రాసే ప్రయత్నం వలన పాట వింటే చమత్కారం చేశాడు, కొత్తగా రాశాడు అనిపిస్తుందే తప్ప తగిన రసస్ఫూర్తి కలగదు.
శ్రీ భాగవతం పాటలు ఎక్కడైనా లభ్యమైతే తెలపగలరు. వేటూరి రాసిన వ్యాసం ఇక్కడ: Veturi on Bhagavatam songs
రచయిత PhanindraPosted on సెప్టెంబర్ 15, 2011 సెప్టెంబర్ 16, 2011 Categories కొమ్మకొమ్మకో సన్నాయి, వేటూరి, సంపూర్ణాలు (full songs)ETV శ్రీ భాగవతం పాటల గురించి వేటూరికి 3 స్పందనలు
"tera"chaatu chandamama – pagy 3 – cinee saahitii vislaeshana
cinee saahitii vislaeshana
sampuurnaalu (full songs)
veturi
chenakulu (tit-bits)
kommakommako sannayi
nammina naa madi mantraalayamegaa!
ee madhye prabhas natinchina "raghavendra" chitramloni "nammina naa madi" paata vinnaanu. antaka mundu chala saarlu vinnaanu. vinna pratisaarii goppagaa anipinchindi. "veturi entha baga rasado" anukogane veturi puttinaroju daggaralone undani gurtochindi. anduke chala kaalam tarvaata mallee ee blagulo ee vyaakhyaanam.
ee paata mantraalaya raghavendraswamini stutistuu sagina oka bhaktudu bhagavantuniki tananu taanu aartigaa nivedinchukovadame naaku kanipistundi. anduke ee paatani evariki vaaru tama anubhavaalato connect chesukovachhu. ippudu nenu cheyyaboye vyaakhyaanam kuudaa ee konamlone saagutundi.
mundugaa paata saahityam:
nammina naa madi mantraalayamegaa
nammani vaariki taapatrayamegaa
srigurubodhalu amrutamayamegaa
challani chuupulu suuryoodayamegaa
gurunatha raghavendra srikrishna parijata
hanumanta saktisandra
harinama gaanageetaa
nee tungabhadra maa papale kadagamgaa
tungajalala seva tulaseedalaala pooja anduko
niraasa moogevela maa durasa regevela
nee bhajane maa bratukaiponiva
padalavale vaela nee padaalu pade vaela
nee charanam maa saranam kaniwa
manasu challani himavanta
bhavamu tiirchara bhagavanta
mahini daalchina mahimanta
marala chupuma hanumanta
nee veenateegalo yogale palukamgaa
vinaasa kaalamloona dhanasapudithe lona
nee pilupe maa marupai pothunte
vayassu padevela vasantamade vaelaa
nee talape maa talupe moosthunte
velugu chuuparaa gurunatha
vetalu tiirchara yatiraja
ihamu bapi nee hitabodha
paramu chuupe nee priyagaatha
nee namaganame praanaalai palukamgaa
mottam paatalo vishayaanni rendu vaakyaallo goppagaa cheppaaru veturi. mantraalaya raghavendraswamini nammina vaariki mukti, nammani naastikulaki e praaptamuu ledani cheppadam veturi uddesyam kaadu. ikkada nammakam ante kevalam belief kaadu. neeloni ahaanni pakkana petti ninnu neevu samarpinchukovadam. samarpanam annadi mukhyamaina vishayam, evariki samarpinchukuntunnava annadi kaadu. idhi anta suluvainadi emi kaadu. oo ghadiyo, aidu nimishaalo aa sthitilo undagaligite goppa vishayame. aa koddisepaina manasu bhagavantuni nilayamgaa, mantraalayamgaa maarutundi. nadilo eedhe chepaki neeti gurinchi telustundi tappa odduna kuurchuni tarkinche methavulaki kaadu. alaage bhagavantudini kevalam korkelu teerche kalpavrukshamgaa bhavinchi poojinche bhaktulaki nijamaina bhaktibhavam ante teliyadu. mana taapatrayamlo manamunnappudu bhagavantudu mana chentaki enduku ravalata asalu?
paatalo "tungaadalaala" seva ani tappugaa vinipistundi, cony adhi "tungajalala seva". mantraalaya brundavana kshetram tungabhadra nadee teeramlo undi kabatti veturi tungabhadrani prastaavinchaaru. paata mottamlo shree raghavendraswamiki sambandhinchina enno visaeshaalani veturi prastutistaaru. vaati gurinchi baga telisina vaarevarainaa vyaakhyaaniste baguntundi.
niraasa moogevela maa durasa regevela nee bhajane maa bratukaiponiva
shokamlo kuurukupooyina vaallaki bhagavantudu gurtuku ravadam sahajam. ayithe niraasa thodaithe maatram bhagavantuduu gurtuku raadu. niraasalo unna vaadiki daivasahaayampaina kuudaa aasakti undadu. alaage edaina kaanidi/taganidi/anavasaramainadi pondalaane durasa puttinappudu kuudaa mana ahamlo, ahankaaramlo, agnaanamlo manamuntam tappa devudu gurtuku raadu. ee rendu sthithulloonuu chejariponika mammu pattuku nadipinchu prabhoo ani vedukovadam.
gudiki velte devuni paadaalapai vaali mokkukuntam. paatalu (padaalu) paadataam. talavanchi namaskarinchinappudu kasepaina mana ahankaram talavanchindaa? paata paadinappudu nimagnamayyama leka pogadtalakosamo, prasamsala kosamo pakuladema? anduke nee charanale naaku saranamane saranaagati prasaadinchamani praarthana.
bhavamu ante puttuka ani artham teesukunte, mallee puttuka lekunda cheyyamani vedukovadam kanipistundi. aasaaniraasalu, sukhadukhaalu modalaina dwandwalanni manasu chese kalpanale. ive bandhanaalai, runaalai, indhanaalai "repuni" srushtistaayi. ee "karma" tappalante dwandwalaki ateetamaina sthitini pondalsi untundi. ante manasu paridhini daati anantamloki dookadam annamata. "marujanma" lekapovadam ante ide!
mahimalu chuupadamlo uddesyam tana goppatanaanni chatukovadam kaadu, manaloni alpatvaanni teliyaparachadam. anduke nee mahimalanni mallee chuupi maloni alpatvaanni erukajeyyi swami ani praarthana.
ikkada rendu pralobhaalani prastaavistunnaaru. okati kanksha, rendavadi vayasu. ee rendoo thodu snehitulu kuudaa! oka teevramaina vaancha, adhi dhanam meeda kaavochu, keerti meeda kaavochu leka mari denimedaina kaavochu, adhi "neeloni ninnu" vruddhi chestunnanta varakuu adhi vinaasahetuve. alaage vayasuu, vegam, shakti unnappudu aa mattulo manam chese prateedee goppagaane kanipistundi. ee rendu sthithulloonuu vinamrata, eruka kaligi undadam kashtame. anduke mamu kaachi velugu chuupamani praarthinchadam. manaki telisina ee "ihamu" konni saarlu priyamaina, konni saarlu apriyamaina manam daanni pattukuni velaadutuunae untaam. ee janjaatam nunchi vidipinchi paratattvaanni prasaadinchamani vinati.
ee paata ninda paruchukunna bhaktitattvam maimarapimpajestundi. manisarma chala chakkati baanii andinchaadu (paatani ikkada vinochu – http://www.raaga.com/play/?id=9132). ee baaniilooni sakti veturiki goppa preranani ichindani cheppadaaniki aayana ee paatalo chesina sabdartha prayogaale nidarsanam. leenamaina koddi lothu telise paata idhi. veturi laeni lotuni telipe paata kuudaa.
rachayita PhanindraPosted on janavari 29, 2013 Categories veturi, sampuurnaalu (full songs)nammina naa madi mantraalayamegaa!ki 4 spandanalu
chinukulanni kalisi chitrakaveri
subhasankalpam chitramloni "chinukulanni kalisi chitrakaveri anna paata veturi kavitvapu lothulani telipe goppa paatani sirivennela siitaaraamasaastre swayamgaa mechukunnaru -(hasamloni vyaasam ikkada)
"chinukulanni kalisi chitrakaveri, chivarika kaveri kadali deveri" ani kanureppala cheliyalikattani daatani kannitipora venukanunna gundekadali kallolaanni chuupimchaaru"
oho, goppa paatanna maata anukovadame tappa paatalo goppatanamemito, aa matakoste asalu paataku artham emito naaku modata artham kaaledu. ippatikee puurtigaa artham kaaledu, cony goppatanaanni kontha grahinchaanu ani cheppagalanu. Veturi is a poet's poet kanuka sirivennela vanti vaariki ardhamainanta naboti vaariki artham kaadu. ina naakarthamainantalo ee paata gurinchi vivaristaanu.
cinemalo kathaanaayakudu (kamal hasan) oo jaalari. ataniko chakkani bharya (aamani), vaarido muchaitaina janta. anukoni paristhitulalo athani bharya teevramaina apaayaaniki lonai praanaapaaya sthitilo aasupatriki cherutundi. konnaallu mrutyuvutho poradi, tudishwasa vidustundi. appudu kathaanaayakudu, bharya shavaanni padavalo vesukuni, nadi madhyaki teesukelli, padavani aapi bhoruna vilapistundagaa vache nepathya geetam idhi. kabatti idoka shoka geetam anukovali.
ayithe sinima trilers chusinappudu naaku baga ghnaapakam – samudrapu odduna kathaanaayakudu bhaaryatho aanandamgaa kanipistaadu. bharya athani paina vaali, premagaa athani edha nimurutuu ide paata paadutundi. ee sannivesam mari chitramlo undo ledho gurtuledu. ayithe veturi ee paatani sokageetamgaa matrame kaaka, inko artham sphurinchela kuudaa raasaarani anukovachhu. ante ee paataki rendu arthaalu unnaayanna maata. adhe mari veturi goppatanam ante.
modati artham:
kathaanaayakudu jaalari kabatti chepalu pattadaaniki rojula tarabadi samudrankesi povadam sahajam. pellaam pillalani vadili ilaa undadam kontha ontaritanaanni vaarilo kalagajestundani, anduke vaaru paadukune paatallo shrungaaram ekkuva kanipistundani yandamuri veerendranath okachota raasaaru. kabatti samudram kesi velutunna moguduni, premagaa samudaayistuu athani bharya ee paata paadutondani anukovachhu. ee konamlo ee paata arthaanni pariseeliddaam.
chivarika kaveri kadali deveri
kadalilo vetakoddu kaveri neeru
kadupulo vetakoddi kanneeru kaaru
gundelone undi guttugaa ganga, nee ganga
endamavula meeda enduka benga?
revutho navamma kenni oogisalo
neevutho naakanni neeti (kanneeti) ooyalalu
"chitrakaveri" ante tane, kadali ante jaalari aina bharta. nenu neeku bhaaryanayyaanu. samudramlo unnappudu nannu gurtuchesukuni, nenu chenta lenani kalatapadaku. nenu nee gundelone unnaanu, neeku teliyadaa ? (cinemalo kathaanaayika paeru kuudaa "ganga"). nenu nee chentanundagaa, e endamaavuluu mana darijeravu. revutho navakimalle neetho naaku enno neeti ooyala sayyaatalu!
rendava artham:
ilaa aanandamgaa, sarasa sallaapaalato saagutunna vaari jeevitaannii, vaari anubandhaanni pratibimbistundii paata. ayithe vidhivasaattuu bharya chanipotundi. appudu kathaanaayakudu bharya paadina paatani gurtu chesukuntunnadu. ippudu ataniki adhe paatalo kotta arthaalu sphuristunnaayi.
kaveri chivariki kadalilo kalisipoyinatte, prati manishee kaalagarbhamlo kalisipoka tappadu. kadalilo kalisaka inka kaveri antuu emundi? (kadalini kalise varake kaaveriki roopu unnadi annaru veturi inko paatalo). nenu oka karigipoyina ghnaapakam. nanne taluchukuntu shokamlo kuurukupoku. ina nenu ekkadiki vellipoledu, nee gundelone sajeevamgaa unnaanu. revutho naavaki unna bandhamlaage, neekuu naakuu madhya enno kanneeti ooyala paatalu.
"neeti ooyalalu" ani modata paadi, rendo saari "kanneeti ooyalalu" ani baalu paadadam valla manaki modati sandarbham kuudaa gurtochi, bhaavaanni gundeki hattukupoyela chestundi. modati sandarbhamlo ee paata sailaja paadinatlu gurtu.
ee paatani vyaakhyaaninchadam chala kashtam. paataki artham manalo maname vetukkovali. ee paata saahityaanni chadivi (leda paatanu vini), antarmukhulamai mounamloki odigipogaligite entho kontha ardhamoutundi. "bhasha unnadi manaki mounaanni parichayam cheyyadaanike" ani siitaaraamasaastri gaaru okasari maa mitrabrundamto annadi ide kaavochu.
asalu ee paataki inta artham emi ledu, maname kalpincham ani kondaru anavacchu. srujana annadi kavi hrudayamlone kaaka, paatakudi hrudayamloonuu kaligela prerepinchadame kavitvam uddesyam. kavi srujana, chaduvari srujana okate kaanakkaraledu, kaaledu kuudaa. "naalo unna neeru naaku kaaka inkevariki telusu? anna aatreya/kannadasan vaakyaalu ide chebutaayi. neeloni maro ninnu niduralepede kavitvam. anduke veturi nissandehamgaa mahakavi.
rachayita PhanindraPosted on marchi 22, 2012 marchi 23, 2012 Categories veturi, sampuurnaalu (full songs)chinukulanni kalisi chitrakaveriki 6 spandanalu
veturi paatalo emundi?
"ranjani" saahitii samstha vaaru veturi smrutigaa "paatala poodota veturi" ani oka pustakam veluvarinchaaru. veturiki nivaaligaa raasina vyaasaala sankalanam ee pustakam. konni vyaasaallo veturi paatalaki ichina vivaranalu veturi janmadinam sandarbhamgaa andaritho panchukune prayatname ee vyaasam.
frenchi fidaelu
okasari tanikella bharani gaaritho kalisi nenuu kontamandi mitrulam kaarlo rajamandri velutunnam. veturi gaari prastaavana vachindi. "aa ante amalapuram" paata paiki vyamp sangela unna lopala entho charitra undani nenannaanu. udaaharanaki rajamandrini prastaavistuu "chitrangi medala cheekatla vaadalo" ani prayoginchaaru veturi. idhi saarangadha kathaku sambandhinchina prayogam. atle adhe paatalo yanam daggara frenchi fidaelu ane padam prayoginchaaru veturi.
chaaritrakamgaa yanam cree.sha.1720loo frenchi vaari paalanaloki vellindi kabatti daani aadhaaramgaa veturi "frenchi fidaelu" ane padaanni prayoginchaarani nenannaanu. "adhi kakapovachayya" antuu tanikella bharani phonandukuni veturi gaarike swayamgaa fon chesi "guruvugaaruu, meeru vaadina frenchi fideluki arthamenti? maa vadedo charitra antunnadu" ani adigaaru. bharani gaaru loud speaker aan chesaru. atunundi mellagaa maardavamgaa aa pumbhava saraswati mandra swaramtho – "emundi nayana. manam chinnappudu ballo chaduvukonetappudu jebullo chetulu pettukuni ibbandigaa chuste "fidaelu vaistunnadra" antuu undevaaru kada" antuu challaga cheppaaru veturi. idhee veturi viswaroopamante
– aakella raghavendra, "godaramma kunkumbottu" vyaasam
(saarangadha katha emito, ee frenchi fidaelu artham emito naaku inka teliyaledu. meeku teliste commentlo cheppagalaru)
navami naati vennela
navami naati vennela neevu
dasami naati jaabili nenu
kaarteeka punnami reyi
ee chitramlo kathaaparamgaa heroin jayasudha kotta kurraadaina heero kante peddadi kabatti aamenu munduputtina navami naati vennelatho polchi goodhaarthamtho gundelaku addaaru veturi.
– vaddepalli krishna, "saatileni meti bhavala sphurthy veturi sundararamamurti" vyaasam
yangotri, khangotri
oka vidyaarthini prasna: meeroka paatalo yangotri, khangotri ane kotta maatalu upayoginchaaru. vaatini enduku upayoginchaaru. vaati artham emiti?
veturi: ivi artham kaani padaalu kaavu. "yangotri" ante kurradanee, "khangotri" ante "kangarupade yuvati" any artham. kottapadaalu srujinchakunda unte bhasha ela vruddhi chendutundi? "mayabajaru"loo pingali gaaru ghatotkachudi chetha "veyyandayya veerataadu" anipistaadu. alaa kottamaatalu puttistuu undaali. ippudostunna kotta tunelaki, kotta paddhatulakee konni vinyaasaalu tappanisari. "saavitri" ane padam undanukondi, aa padaanni upayoginchukuni, "chali saavitri", "sanditlo chalisavitri" ane prayogaalu chesham. ghana samskrutiki sambandhinchina naamavaachakamtho konni padaalu kalisinappudu aa chamatkaaraalu nilabadataayi. yangotri, khangotri ante akkada "tri" anedi antyapraasagaa vastondi. nadaka kalisina navaratri ani vastundanukuntaanu – tri, tri ani ravadam valla chamatkaaramgaa untundi kabatti kotta padaalu paddai.
– veturitho kalasala vidyaarthinula intervio vyaasam
bavaro bavarchi
okasari nenu guruvugaaritho kalisi hyderabadelo kaarulo veltunnaanu. "indra" sinimaaku arjentugaa paata rasivvali. avatala ottidi. ee trafic nunchi bayatapadedeppudu? guruvu gaaru paata rasedeppudu? naaku okate tension. nallakunta nunchi chikkadapalli maa prayaanam. "teja gaaruu (nannu alaage pilichevaaru), paata fust line rasukondi antuu "ammadoo appachhi, nuvvantene picchi" annaru. nenu ston ayyanu. rendo lainu chebutaremonani nenu aasaktigaa chustunnanu. bavarchi hotal daggara trafic stambhinchipoyindi. guruvugaaru atuvaipu chustuu "bavarchi ante telusa?" annaru. "teliyadu guruvugaaru" annaanu. bavarchi ante vantavaadu annarayana. ippudenduku ee prastaavana anukunnaanu. antalone aayana – ippudu rendo lainu rasukomantu "bavaro bavarchi, vaddinchu vaarchi" anesaaru. naaku nota maata raledu. aa paata entha hit ayyindo andarikee telusu. idantaa enduku chebutunnanante paata raayadaaniki aayana pratyekinchi samayam teesukoru. entamandilo unna, ekkadunna aayana manasanta paatai paravallu tokkutunnappudu, mallee pratyekinchi samayam kavala? anukunnaanu.
– veturi shishyudu dharmateja, "dorakuna ituvanti seva" vyaasam
"entha maatramuna evvaru talachina anta matrame neevu" ani annamayya oka keertanalo annadu. idhi vaeturikii vartistundi. konni saarlu aayana chala alpudanipistaadu, antalone mahonnatudanipistaadu. "gangigovu paalu garitedaina chaalu" anukuni aayana goppa geetaalani manasuki hattukunnappudalla kalige spandana anirvachaneeyam. anduke aayana mahakavi. aayanaki anjali ghatistuu, aayannunchi prerana pondutuu, "paatai bratukaina pasivaadiki" vinamramgaa janmadina subhaakaankshalu telupukuntunnaanu.
rachayita PhanindraPosted on janavari 29, 2012 janavari 23, 2012 Categories veturi, vyaasaaluvetuuri paatalo emundi?ki 14 spandanalu
veturi – paatasaari dirilonchi 2
"seetaaraamayyagaari manavaraalu" taruvaata nenu raasina telugu paatallo nene telugutanaanni vetukkovalasina sthitilo paddaanu – veturi
veturi raasina konni paatallo nijaayitii kanipinchakapovachhu, cony aayana maatallo eppuduu nijaayitii dhvanistundi. ilaa nijaayitii nindina vyaasam idhi. indulo telugu bhashapai veturikunna mamakaram, "cinee telugu bhasha" gurinchi aavedana kanipistay. aayana tana kosam rasukunna paataluu, aatmasantrupti kaliginchina paataluu konni mana manasulani palakaristaayi. aayana abhipraayaalato ekibhavinchina ekibhavinchakapoyina spandinchakundaa undalemu. saahitii abhimaanuluu, veturi abhimaanuluu tappaka chadavavalasina ee chakkani vyaasam ikkada – http://goo.gl/j6Uz2
rachayita PhanindraPosted on janavari 19, 2012 Categories kommakommako sannayi, veturi, vyaasaaluvetuuri – paatasaari dirilonchi 2ki 2 spandanalu
ETV shree bhagavatam paatala gurinchi veturi
haasamlo veturi "komma kommako sannayi" sheershikana raasina vyaasaallo tana paatala gurinchi rasukunnavi prachurinchaanu ippati daka. ivannee tarvaata vachina "komma kommako sannayi" pustakamlo kuudaa unnaayi. ippudu prachurinchabothunna moodu vyaasaala pratyekata emitante avi pustakamlo levu. kabatti ee vyaasaalu bahusa takkuva mandi chadivi untaaru. (Correction: ee roje sarichuusukunnaanu. ee vyaasam kommakommako sannayi pustakamlo undi. nenu porabaddaanu.)
ETV loo baapuu ramanala bhaagavataaniki veturi konni paatalu andinchaaru. aa paatala gurinchi rasinadi vyaasam. chala manchi vyaasam idhi. elanti vastuvuki elanti bhasha vaadaali, tadwara rasaposhana ela saadhinchaali annadi veturi vivaristaaru. rasaposhana ante oka paata vinnappudu manalo kalige spandanagaa nirvachinchukovachhu. ee rasaposhana sarigaa paatinchabadani paatalu enno unnaayi. naaku geetarachayita chandraboselo kanipinche pradhaanamaina lopame idhi. aayana raasina konni paatallo vinnuutanamgaa rase prayatnam valana paata vinte chamatkaram cheshaadu, kottagaa raasaadu anipistunde tappa tagina rasasphoorthy kalagadu.
shree bhagavatam paatalu ekkadaina labhyamaithe telapagalaru. veturi raasina vyaasam ikkada: Veturi on Bhagavatam songs
rachayita PhanindraPosted on september 15, 2011 september 16, 2011 Categories kommakommako sannayi, veturi, sampuurnaalu (full songs)ETV shree bhagavatam paatala gurinchi veturiki 3 spandanalu